CELEX: C2006/326/150
Language: el
Date: 2006-12-30 00:00:00
Title: Υπόθεση T-323/06: Προσφυγή της 21ης Νοεμβρίου 2006 — FRESYGA κατά Επιτροπής

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/73
            
         Προσφυγή της 21ης Νοεμβρίου 2006 — FRESYGA κατά Επιτροπής
   (Υπόθεση T-323/06)
   (2006/C 326/150)
   Γλώσσα διαδικασίας: η ισπανική
   Διάδικοι
   
      Προσφεύγουσα: Fresyga, SA (Αλμερία, Ισπανία) (εκπρόσωπος: J. Rovira Daudí, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να κρίνει παραδεκτή την παρούσα προσφυγή ακύρωσης και να ακυρώσει εν μέρει την απόφαση της 19ης Ιουλίου 2006, με την οποία εγκρίνεται, σύμφωνα με την οδηγία 92/43/ΕΟΚ του Συμβουλίου, ο κατάλογος των τόπων κοινοτικής σημασίας για τη μεσογειακή βιογεωγραφική περιοχή, καθόσον η απόφαση αυτή αφορά τον ΤΚΣ ES6110006, και να εξαιρέσει τον ΤΚΣ αυτό από το πεδίο εφαρμογής της,
            
         
               —
            
            
               επικουρικά, να ακυρώσει εν μέρει την απόφαση της 19ης Ιουλίου 2006, με την οποία εγκρίνεται, σύμφωνα με την οδηγία 92/43/ΕΟΚ του Συμβουλίου, ο κατάλογος των τόπων κοινοτικής σημασίας για τη μεσογειακή βιογεωγραφική περιοχή, και να εξαιρέσει την εκμετάλλευση Coto de Padilla, η οποία βρίσκεται εντός των ορίων του δήμου του Níjar, συνολικής έκτασης 8 500 000 m2, από τον ΤΚΣ ES6110006,
            
         
               —
            
            
               να καταδικάσει την Επιτροπή στα δικαστικά έξοδα.
            
         Λόγοι ακύρωσης και κύρια επιχειρήματα
   Με την παρούσα προσφυγή προσβάλλεται η απόφαση της Επιτροπής, της 19ης Ιουλίου 2006,σχετικά με την έγκριση, σύμφωνα με την οδηγία 92/43/ΕΟΚ του Συμβουλίου, του καταλόγου των τόπων κοινοτικής σημασίας για τη μεσογειακή βιογεωγραφική περιοχή (1), καθόσον χαρακτηρίζεται τόπος κοινοτικής σημασίας ολόκληρος ο τόπος ES6110014: Ramblas de Jergal, Tabernas y Sur de Sierra Alhamilla, ή, επικουρικά, καθόσον περιλαμβάνεται στον κατάλογο αυτό μια εκμετάλλευση που ανήκει στην προσφεύγουσα.
   Οι λόγοι ακύρωσης και τα κύρια επιχειρήματα είναι παρόμοια με τα προβαλλόμενα στην υπόθεση T-322/06, Manuel Espinosa κ.λπ. κατά Επιτροπής.
   Ειδικότερα, η προσφεύγουσα υποστηρίζει ότι κατά το χρονικό διάστημα που παρήλθε μεταξύ της πρότασης και της έγκρισης του ΤΚΣ ES6110006 η Επιτροπή δεν αξιολόγησε τις κοινωνικές και οικονομικές παραμέτρους της οικείας ζώνης ούτε την προστασία που προβλεπόταν για τις οικείες εκτάσεις, παρά τα αιτήματα που είχε υποβάλει προς τούτο ο δήμος του Níjar, αλλά απλώς δέχτηκε τις προτάσεις της τοπικής κυβέρνησης της Ανδαλουσίας, χωρίς να ελέγξει αν οι εν λόγω εκτάσεις ήσαν πράγματι κατάλληλες.
   
      (1)  ΕΕ L 259, της 21.9.2006,σ. 1.